Data was extracted from:https://www.infomed.co.il/drugs/oxymetazoline/

המומחים של
Info
med
מסבירים:
אוקסימטזולין הוא מפחית גודש באף לשימוש מקומי המשווק בצורת תרסיס או טיפות אף בריכוזים של 0.05% - 0.025%.
התכשיר מיועד להקלה של גודש באף, כתוצאה מהצטננות,
סינוסיטיס
,
קדחת השחת
או אלרגיות אחרות של דרכי הנשימה העליונות.
לאוקסימטזולין תכונות סימפתומימטיות, הוא פועל על ידי הפעלת קולטנים אלפא אדרנרגיים, דבר הגורם לכיווץ נימי הדם באף ובסינוסים, להפחתת הפרשה רירית (נזלת) ולהפחתת דימום. לילדים במיוחד יש נטייה לספיגה סיסטמית של תרופה זו, וכתוצאה מכך עולה הסיכון לתופעות הלוואי במהלך הטיפול.
תופעות הלוואי נדירות כאשר משתמשים באוקסימטזולין לתקופות קצרות במינון המומלץ. עם זאת, שימוש ממושך, לתקופה שעולה על 3-5 ימים, עלול לגרום לכיווץ יתר של כלי הדם באף ולנזק במבנה של רירית האף.
צילום: shutterstock
מידע על התרופה
אופן נטילת התרופה
טיפות אף, ספריי לאף.
תדירות וזמן נטילה
פעמיים ביום, בוקר וערב, למשך 3-5 ימים בלבד.
טווח המינון
2-3 טיפות או תרסיסים לכל נחיר פעמיים ביום, בבוקר ובערב. כאשר במבוגרים ובילדים מעל גיל 6 משתמשים ב-0.05% ואילו בילדים בגילאי 2-6 משתמשים ב- 0.025%.
תחילת ההשפעה
השפעת התרופה היא תוך 5-10 דקות.
משך ההשפעה
השפעת התרופה היא תוך 5-10 דקות.
מנה שנשכחה
במקרה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל.
הפסקת התרופה
במידה ואין שיפור במצב הבריאותי תוך 3-5 ימי טיפול יש להפסיק הטיפול ולפנות לרופא.
מינון עודף
בחשד למינון עודף יש לפנות לקבלת עזרה רפואית.
אחסון
יש לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
אין הגבלות.
הריון
אוקסימטזולין לא נקשר להשפעה שלילית על ההיריון. ניתן להשתמש במהלך ההריון, אם משתמשים על פי ההמלצות. זהירות נדרשת במטופלות עם יתר לחץ דם או סימנים של זרימת דם מופחתת לשליה. שימוש תכוף או ממושך במינונים גבוהים עשוי להפחית את זרימת הדם לשליה.
הנקה
לא ידוע אם אוקסימטזולין מופרש לחלב אם. בשל מיעוט מידע על שימוש במהלך ההנקה, אין להשתמש במהלך ההנקה.
תינוקות וילדים
יש להיוועץ ברופא הילדים.
קשישים
לא צפוי שינוי, אלא בהתאם למצב רפואי.
דווח לרופא במקרה של
נטילת תרופות מקבוצת מעכבי מונואמינאוקסיד, או במשך 14 יום לאחר סיום הטיפול (אין להשתמש)
יתר לחץ דם
מחלת לב
מחלת כלי דם, ליקוי בעורקים כליליים
ברקית (glaucoma)
קושי בהטלת שתן עקב הגדלת הערמונית (פרוסטאטה מוגדלת)
סוכרת
פעילות יתר של בלוטת התריס
סיכון ממנת יתר
גבוה
סיכון מפיתוח תלות
גבוה
תופעות לוואי
תופעות לא שכיחות: צריבה, יובש או עקצוץ בתוך האף ועיטוש. גודש באף, אף סתום. תופעות אלו חולפות בדרך כלל תוך זמן קצר לאחר תקופת ההסתגלות לתכשיר, אך אם הן נמשכות או מטרידות במיוחד, יש להתייעץ עם הרופא.
תופעות לוואי המחייבות התייחסות מיוחדת: הופעה של נפיחות בדופן האף (נדיר): יש לפנות לרופא. סימנים של ספיגת התרופה לתוך הגוף: כאבי ראש, בחילה, הסמקה, פריחה,
חרדה
, עצבנות, רעד, הפרעות בשינה,
פירכוסים
, הזיות, דפיקות לב מהירות או חזקות (נדיר): יש לפנות לרופא.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
תרופות נגד דיכאון מסוגים מסומים: נוגדי דיכאון טריציקליים, מאפרוטילין, או
מעכבי מונואמין אוקסידאז: טיפול משולב עם אוקסימטזולין מוביל לעלייה מסכנת חיים בלחץ הדם, יש להפסיק הטיפול במעכבי מונואמין אוקסידאז לפחות שבועיים לפני התחלת הטיפול באוקסימטזולין.
השפעת שימוש ממושך
בשימוש יתר של מעל 5-3 ימים ברציפות אוקסימטזולין עלול ליצור תגובת יתר של הריריות בצורת "אפקט ריבאונד", כלומר, מייד לאחר הפסקת השימוש ריריות האף פגועות ונפוחות אף יותר. כתוצאה מתגובה זו המשתמש עלול לחזור לצרוך את התרופה בתדירות גבוהה יותר, מה שעלול לגרום לסבילות פיזיולוגית ואף לתלות. במידה ואין שינוי מעל 5 ימי טיפול יש לפנות לרופא.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא